শ্রীনগর থানার ওসি মো: সাখাওয়াত হোসেন জানান, রফিকুল ইসলাম ইতালীতে বসবাস করেন। তিনি গত ২৫ মে নিজ বাড়ি জেলার শ্রীনগর উপজেলার আল আমিন বাজার সংলগ্ন উত্তর কামারগাঁও এলাকায় ফিরেন। গত বুধবার দিবাগত রাত ৮ টার দিকে মোটর সাইকেল যোগে তিনি ও সঙ্গীয় আইয়ুব আলী আল আমিন বাজারে আসেন। সেখানে একদল সন্ত্রাসী পেছন থেকে অতর্কিতে তাদের উপর হামলে পড়ে। এ সময় হকিস্টিক ও লাঠিসোটা দিয়ে তাদের এলোপাতাড়ি পেটানো হয়। খবর পেয়ে রাত ৯ টার দিকে র‌্যাব-১১’র সদস্যরা গুরুতর আহত অবস্থায় তাদের উদ্ধার করে। এ ঘটনায় গতকাল বৃহস্পতিবার বিকেলে মামলা দায়েরের প্রস্তুতি চলছে বলে শ্রীনগর থানার ওসি মো: সাখাওয়াত হোসেন জানিয়েছেন।